## Odluka Agencije za elektroničke medije, klasa: 612-12/13-02/0006, urbroj: 567-06-13-03 od 4. lipnja 2013.

### NN 88/2013 (8.7.2013.), Odluka Agencije za elektroničke medije, klasa: 612-12/13-02/0006, urbroj: 567-06-13-03 od 4. lipnja 2013.

88 08.07.2013 Odluka Agencije za elektroničke medije, klasa: 612-12/13-02/0006, urbroj: 567-06-13-03 od 4. lipnja 2013.

AGENCIJA ZA ELEKTRONIČKE MEDIJE

1952

Vijeće za elektroničke medije u sastavu Zdenko Ljevak, predsjednik Vijeća, Ernest Strika, zamjenik predsjednika Vijeća te Damir Hajduk, Suzana Kunac, Vesna Roller i Gordana Simonović kao članovi Vijeća, na temelju članka 69. stavka 1. podstavka 1. Zakona o elektroničkim medijima (»Narodne novine« broj 153/09 i 84/11; dalje: ZEM) i članka 22. Pravilnika o sadržaju i postupku javnog natječaja za davanje koncesija za obavljanje djelatnosti pružanja medijskih usluga televizije i radija (»Narodne novine« broj 46/10 i 113/10; dalje: Pravilnik) na 36-13 sjednici održanoj 4. lipnja 2013., donijelo je

ODLUKU

I. Poništava se Odluka o raspisivanju javnog natječaja broj 01/13 od 10. travnja 2013., klasa: 612-12/13-02/0002, urbroj: 567-02/01-13-01 objavljena u »Narodnim novinama« broj 46/13, u dijelu za davanje koncesije za obavljanje djelatnosti pružanja medijskih usluga televizije, TABLICA 1, na području digitalne regije D3.

II. Ova odluka stupa na snagu danom donošenja i objavit će se u »Narodnim novinama«.

Na temelju članka 73. ZEM-a, Pravilnika, te provedenih pripremnih radnji za davanje koncesija te tehničke podloge koju je utvrdila Hrvatska agencija za poštu i elektroničke komunikacije, Vijeće za elektroničke medije je Odlukom o raspisivanju javnog natječaja broj 01/13 od 10. travnja 2013., klasa: 612-12/13-02/0002, urbroj: 567-02-01-13-01 objavljenom u »Narodnim novinama« broj 46/13 raspisalo Javni natječaj broj 01/13 za davanje koncesija za obavljanje djelatnosti pružanja medijskih usluga televizije i radija na područjima: Digitalne regije D3, Koprivničko-križevačke županije i Varaždinske županije.

Na 35-13 sjednici Vijeća, 27. svibnja 2013. održano je javno otvaranje ponuda pristiglih na javni natječaj te je utvrđeno kako je na raspisani javni natječaj, u dijelu za davanje koncesije za obavljanje djelatnosti pružanja medijskih usluga televizije na području digitalne regije D3 pristigla jedna ponuda, trgovačkog društva VTV – Varaždinska televizija d.o.o. iz Varaždina.

Vijeće je pristupilo postupku utvrđivanja zadovoljavanja uvjeta ponuda pristiglih na javni natječaj. Utvrđeno je kako jedina pristigla ponuda, ona trgovačkog društva VTV – Varaždinska televizija d.o.o. ne udovoljava uvjetima natječaja koji su biti propisani natječajnom dokumentacijom.

Naime, uvidom u gornju ponudu utvrđeno je kako ona ne udovoljava natječajnoj dokumentaciji u dijelu koji se odnosi na obrazac izjave da se dodjelom koncesije ne ostvaruje nedopuštena koncentracija. Ponuditelj je dostavio izjavu u kojoj se poziva na pogrešan javni natječaj (02/13 umjesto ispravno na 01/13) te je u izjavi potvrdio kako ne ostvaruje nedopuštenu koncentraciju u smislu članaka 54. do 56. ZEM-a, dok ispravna izjava sadržana u natječajnoj dokumentaciji sadrži i potvrdu o neostvarivanju nedopuštene koncentracije u smislu članka 60. ZEM-a.

Odredbom članka 22. Pravilnika o sadržaju i postupku javnog natječaja za davanje koncesija za obavljanje djelatnosti pružanja medijskih usluga televizije i radija propisano je kako će Vijeće donijeti odluku o poništenju natječaja ili dijela natječaja u slučaju da nije podnesena niti jedna prihvatljiva ponuda prema uvjetima javnog natječaja.

Budući da je utvrđeno kako jedina pristigla ponuda na Javni natječaj 01/13 nije prihvatljiva prema uvjetima javnog natječaja, odlučeno je kao u izreci.

UPUTA O PRAVNOM LIJEKU

Protiv ove odluke nije dopuštena žalba ali se može pokrenuti upravni spor pred Upravnim sudom u Zagrebu u roku od 30 dana od dana primitka odluke. Tužba se predaje ili šalje neposredno Upravnom sudu u Zagrebu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/13-02/0006
Urbroj: 567-06-13-03
Zagreb, 4. lipnja 2013.

Agencija za elektroničke medije
Vijeće za elektroničke medije
Zdenko Ljevak, dipl. ing., v. r.

Odluka, NN 88/2013-1952